《坐对兰菊有樵人献石轮囷如云亦铁中铮铮也喜而成咏》
宋代·舒岳祥

老入远公社，闲披贝叶文。移梅兼得月，买石看生云。

潭净知鱼数，烟青别鹭群。平生有香癖，兰菊胜炉薰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。